Mavzu: Kurash turlarida taktik tayyorgarlik to'g'risida tushuncha Reja

|
Mavzu: Kurash turlarida taktik tayyorgarlik to'g'risida tushuncha Reja
|
bet | 1/6 | Sana | 22.11.2023 | Hajmi | 16,71 Kb. | | #103287 |
Bog'liq Mavzu Kurash turlarida taktik tayyorgarlik to\'g\'risida tushunch-fayllar.org
Mavzu: Kurash turlarida taktik tayyorgarlik to'g'risida tushuncha Reja
Mavzu: Kurash turlarida taktik tayyorgarlik to'g'risida tushuncha
Reja:
Kurash sport turi haqida tushuncha
Kurashda taktik tayyorgarlik
Kurashchilarning texnik va taktik tayyorgarligini tekshirish
So’ngi paytlarda sport kurashi amaliyotida va adabiyotida “texnik-taktik mahorat” atamasi keng qo’llanilmoqda. Sport kurashi texnikasi deganda tor ma’noda kurashchiga g’alaba keltiradigan harakatlarni bajarishning eng oqilona uslublari tushuniladi. Bunda kurashchilarning alohida xususiyatlaridan qat’i nazar, ularga xos bo’lgan biomexanik va fiziologik qonuniyatlarga tayanadigan harakatlar texnika asosini tashkil qiladi. Sportda taktika deganda yuqori sport natijasiga erishish va raqib ustidan g’alaba qozonishning hamma usullari hamda shakllari tushuniladi. Taktika bir qator omillar kompleksidan tashkil topadi: tayyorgarlikning kuchli tomonlari va raqib kamchiliklaridan foydalanish, texnikani egallashdagi alohida xususiyatlar, chalg’ituvchi harakatlar bilan raqibni aldash, bellashuvdagi qulay vaziyatlarda ta’sirli usullarni qo’llash, kuchni tejamkorlik bilan sarflash, qoidalarda belgilangan imkoniyatlarni, gilam maydonini, o’zining morfologik hamda fiziologik qobiliyatlarini aniq yuzaga chiqarish va h.k.
YAkkakurash sport turlarida, ayniqsa, sport kurashida, texnika va taktika bir-biri bilan chambarchas bog’liq bo’lib, ba’zi mutaxassislar kurashchi harakatlarini tabaqalashgan holda ko’rib chiqishda qaysi bir harakatlarni texnik, qaysilarini esa taktik harakatga ajratishda bir xil fikrga ega emaslar. Aslida esa ular dinamik butunlikni tashkil etadi.
SHaxsan texnik harakatlar - bu boshqa harakatlardan alohida, ajratilgan, odatda uning yordamida g’alabaga erishiladigan, lekin kurashchining musobaqa jarayonidagi murakkab harakatlari kompleksining faqat bir qismini tashkil etadigan tugallangan harakat tuzilmasidir.
SHaxsan taktika- bu kurashchining musobaqa jarayonidagi umumiy hatti-harakatidir. Alohida taktik harakat ma’lum bir texnik harakat bo’lib ham hisoblanadi. Masalan, raqibni muvozanatdan chiqarish va hujum uchun qulay dinamik vaziyatni yaratishdan iborat taktik maqsadlarda bajariladigan siltash, itarish, harakatlanishlar. Ular ma’lum bir texnik harakatlar bo’lib (ular to’g’ri yoki noto’g’ri bajarilishi mumkin), hujumni tayyorlash usullari sifaitda taktika maqsadlariga xizmat qiladi.
Bir vaqtning o’zida maxsus texnik harakatlar (usullar) taktik harakatlarning asosiy turlari (hujum, himoya, qarshi hujum) bo’lishi mumkin. Keyinchalik “texnik-taktik mahorat” yoki “texnik-taktik harakat” atamalaridan foydalanamiz.
Bunda texnik-taktik mahorat deganda yuqori toifadagi turli kurashchilarga xos bo’lgan harakatlarni bajarishning asosiy qonuniyatlari, tamoyillari tushuniladi. Ushbu tamoyillar yuqori sport maxoratining o’ziga xos modelini, andozasini yaratishga urinib ko’ramiz.
Ular qatoriga quyidagi tamoyillar kiradi: texnik-taktik mahorat va kurash qoidalarining o’zaro bog’liqligi; texnik-taktik mahorat va kurashchi alohida xususiyatlarining o’zaro bog’liqligi; optimal hajm, hujum harakatlarining turliligi va samaradorligi; hujum harakatlarining yetakchi ahamiyati; qulay dinamik vaziyatpaytida hujumni bajarish; qulay dinamik vaziyatdan hujum qilish uchun foydalanishga tayyorgarlik; bosh va kompensator omillardan foydalanish; texnik-taktik mahoratning ilg’or va qoloq tomonlariga birga ta’sir ko’rsatish.
|
| |